Raffaella Carra f'Għawdex. Ritratt: Facebook - Teatru Astra  Il-mewt tal-kantanta, attriċi, żeffiena u preżentatriċi Raffaella Carrà ħasdet lid-dinja. Carrà kienet personaġġ li matul is-snin daħlet fil-qlub ta' ħafna nies. Huma ħafna l-Għawdxin li għandhom għal qalbhom lil Raffaella Carrà u jiftakru l-wirjiet tagħha fit-Teatru Astra fit-8 u l-10 ta' Mejju tal-1977. Raffaella kienet tat wirjiet mhux biss fit-Teatru Astra iżda wkoll fit-teatru tal-Alhambra f'Tas-Sliema. Kienu parti minn tour dinji li Raffaella kienet qed tagħmel u li baqgħu fil-memorja ta' ħafna. It-Teatru Astra qasam uħud minn dawn il-memorja ta' din l-ikona tal-ispettaklu mhux biss fl-Italja iżda madwar id-dinja kollha. Exclusive – Raffaella Carra' at Teatru Astra – 8, 10 May 1977 ♥️🇮🇹 Posted by Teatru Astra on Monday, July 5, 2021 Raffaella Carrà mietet ilbieraħ, it-Tnejn 5 ta' Lulju fl-età ta' 78 sena fil-ħin tal-4.20pm. L-aħbar ingħatat minn Sergio Iapino, l-eks sieħeb ta' Carrà, li baqga' qribha sal-aħħar. L-istazzjon Taljan Rai Uno lbieraħ biddel l-iskeda tal-programmi tiegħu filgħaxija billi wassal programm speċjali segwit mill-ewwel edizzjoni tal-programm popolari ta' Carràmba Che Sorpresa tal-1995. Id-dinja nħasdet bl-aħbar tal-bieraħ wara nofsinhar…. Tmut Raffaella Carrà fl-età ta' 78 sena Canale 5 wkoll iddedika programm speċjali tard filgħaxija filwaqt li fi Spanja, fejn Raffaella għexet għal bosta snin u kienet ukoll tippreżenta bosta programmi, ilbieraħ biddlu l-programmi tagħhom sabiex isellmu l-memorja ta' din l-artista ċelebri. Ritratt: Facebook – Teatru Astra